《和彦冲》
宋代·胡寅

七载飞电迈，百虑秋水澄。
独余故乡念，居然常兢兢。
同是幔亭仙，乘风钓湘蒸。
鱼寄水千里，历传云万层。
十论赐甚腆，一篇蒙未曾。
登堂话衮衮，寓寝香凝凝。
看君道气充，可仰谁敢朋。
寸阴谢尺璧，默然耀十灯。
世路多招呼，掉首未渠应。
幽寻叹川逝，彼宁记云腾。
但原我辈人，拳拳知服膺。
圣门无阂辙，自画理岂庆。
君子有所病，没身名莫称，
虚生既何补，浪死诚堪惩。
君仍诗律高，愧我酒量能。
属耳风雅颂，因忘斗与升。
山林足奇观，朱阑盍时凭。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。